Solidariteit kla SA aan by internasionale instellings oor rassepraktyke | Maroela Media
Dr. Dirk Hermann, bestuurshoof van Solidariteit, en Johan Kruger, adjunk uitvoerende hoof van Solidariteit in Genève, Switserland by die Internasionale Arbeidsorganisasie. Foto: Solidariteit/Facebook.
Dié klag van Solidariteit is een van drie wat vandeesweek by verskillende liggame van die Verenigde Nasies in Genève teen die Suid-Afrikaanse regering gelê word oor rassisme en die dubbele standaarde wat geld by die hantering daarvan. Donderdag gaan Solidariteit ŉ klag by die Verenigde Nasies se Menseregtekommissie lê en Vrydag by die Verenigde Nasies se komitee vir die uitwissing van alle vorme van rassediskriminasie (CERD).
Solidariteit kla die Suid-Afrikaanse regering by die Internasionale Arbeidsorganisasie aan ingevolge konvensie 111 van die IAO, wat onder meer vereis dat maatreëls vir regstellende aksie regstellend en tydelik van aard moet wees.
In sy klag sê Solidariteit dat die regering se stelsel van rassekwotas nie nierassigheid, soos vereis deur die Grondwet, bevorder nie, maar eerder nuwe rassisme tot gevolg het. Die stelsel het niks met regstelling te doen nie, maar alles met ras en dit lei tot geïnstitusionaliseerde rassisme.
In Solidariteit se klag wat aan die IAO voorgelê word, word ook gemeld dat die huidige stelsel van rassekwotas in Suid-Afrika mense volgens apartheidskategorieë van ras indeel. Mense word dan volgens ŉ wiskundige formule aan die hand van die nasionale rassedemografie bevorder of aangestel. Hierdie wiskundige stelsel ignoreer die regstelling van benadeeldes geheel en al. In sy klag voer Solidariteit aan dat hierdie wiskundige rassestelsel tot gevolg het dat ŉ persoon se reg om ŉ beroep te beoefen, beperk word deur die verteenwoordiging van die spesifieke ras waaraan die persoon behoort.
Oor swart ekonomiese bemagtiging sê Solidariteit dat die stelsel bloot ŉ klein elite-groepie bevoordeel. Die stelsel wat punte aan maatskappye vir rasseaanstellings en -eienaarskap gee, het bloot tot gevolg dat Suid-Afrika verder volgens ras ingedeel word.
Esmarie Yssel van Pretoria FM doen verslag uit Genève oor Solidariteit se massaklag teen Suid-Afrika se onregverdige rassepraktykte. Luister na Yssel se onderhoud met Hermann bo aan hierdie berig.
rassisme regstellende aksie SEB Solidariteit VN
WAAR TEKEN EK.
Hreat. Dankie. Wow. Whoooopedeeedooodaaa…MAAR; presies hoe het dit ‘n impak op die “regering” se magsbehepte vergrype,, eensydige reëls, blatante diskriminasie, anargie en terroris beleë magsbasis onder n massa wat in toom gehou word met sosiale toelaas, t shirts, kospakkies en voer van leuns oor die geskiedenis? Hoe steur Zuma en sy Zumaikies , die sg top 6 in die ANC , bespotlike sotlikhede soos Malema…hulle aan sulke aanklagte? Wat wou nog uitsprake daaroor teen hulle? In ons eie land vee hulle hulle gatte met blankes se bestaansreg af, selfs NA direkte hof uitsprake teen hulle? Sg demokratiese instellings soos die sirkus genaamd MENSE REGTE KOMMISSIE, kryusig blankes met rassisme volgens hul eie magsgewin, en so kan ek aangaan. Hoe, hoekom sou hierdie “wereld bewusmakings poging (waarvoor ek sakke vol respek en dankbaarheid het), enigsins die psigopatiese vlak van selfaangewese mag en vergrype aanspreek? Ons is gesnoeker mense…met n snoeker stok right up our….
Baie goeie nuus dit is verblydend dat my karige donasie reg aangewend word kan julle dink as elke Afrikaans sprekende ‘n klein donasie gee wat vermag kan word……dankie solidariteit
Ook Lid van Solidariteit – nie groot Donasie nie maar is bly ek behoort aan hulle – Dankie Solidariteti – Hoop julle bereid iets met julle klagtes
Befanus · 2 jaar gelede
Het die DA dan nie iets soortgelyk ingedien nie?
NEE. NEE, hulle HET NIE!
Scotle · 2 jaar gelede
Want SA gaan hulle self steur aan dit…
Ek sit in die oos kaap…..en wens ek kan help…
Ek sit in die oos kaap…..en wens ek kan help…ek dink aan die boere van coligne
Al pas die regering regstellende aksie toe tot hul pers in die gesig is, sal die miljoene wat aangewas het deur bevolkingsontploffing nog steeds nie almal werk kry nie. Hul wiskundige formule sal nooit klop in elk geval nie!
Hou net aan. Iewers moet iemand luister. Ek hoop die kwessie van moorde op blankes kry ook aandag.
(Groot kompliment aan die skrywer – dis die mooiste Afrikaans!)
Welgedaan Solidariteit! Erens moet iemand begin luister en jul beredeneer die saak uitstekend. Dis tyd dat die wêreld én SA besef dat, al wat ons kan beïnvloed, ‘die verkeerdhede van die hede’ is en nie ‘die verkeerdhede van die verlede’ nie.
As die internasionale gemeenskap SA se huidige beleid bly ondersteun is dit net so goed hul keur (bv) n Israeliese aksie goed om 6miljoen Duitsers te vermoor agv wat in die wêreldoorloeë gebeur het.
Die probleem lê by die rasideologie wat wyd en syd in SA gepropageer word en as die enigste benadering deur die massas aanvaar word. Ons sal moet dink hoe ons hierteen kan werk.
Ek is dankbaar om ‘n lid van Solidariteit en Afri-forum te wees